Body and Soul (երգ, 1930)

**«Body and Soul»**, հայտնի երգ և ջազային ստանդարտ։ Գրվել է 1930 թվականին՝ Ջոնի Գրինի հեղինակած երաժշտությամբ և Էդվարդ Հեյմանի, Ռոբերտ Սուրի և Ֆրենկ Էյթոնի խոսքերի հիման վրա։ Այն նաև ծառայել է որպես երաժշտական թեմա և ուղեկցող (ֆոնային) երաժշտություն ամերիկյան բռնցքամարտային նուար, դրամա ժանրի «Body and Soul» ֆիլմում։

## Նախապատմություն
«Body and Soul» երգը գրվել է Նյու Յորքում՝  բրիտանացի դերասանուհի և երգչուհի Գերտրուդ Լոուրենսի համար, որն այն ներկայացրել է լոնդոնյան լսարանին: Անգլիայում թողարկվելուց հետո այն առաջին անգամ Միացյալ Նահանգներում կատարվել է Լիբի Հոլմանի կողմից 1930 թվականին Բրոդվեյի «Three's a Crowd» ռևյուում: Մեծ Բրիտանիայում Ջեք Հիլթոնի և Ամբրոուզի նվագախմբերը բալլադն առաջին անգամ ձայնագրել են նույն շաբաթ՝ 1930 թվականի փետրվարին: Միացյալ Նահանգներում մեղեդին արագորեն ձեռք է բերել մեծ ճանաչում, և 1930 թվականի վերջին այն ձայնագրել էր առնվազն 11 ամերիկյան խումբ:։ Լուի Արմսթրոնգն առաջին ջազ երաժիշտն էր, որը ձայնագրեց «Body and Soul» երգը 1930 թվականի հոկտեմբերին, բայց հենց Փոլ Ուայթմենն ու Ջեք Ֆուլտոնն են այն դարձրել ճանաչելի Միացյալ Նահանգներում:

«Body and Soul»-ը համարվում է ջազային ամենաշատ ձայնագրված ստանդարտներից մեկը, որի համար ստեղծվել են տարբեր բառային տարբերակներ։

## Երաժշտական առանձնահատկություններ
«Body and Soul»-ը սովորաբար կատարվում է ռե-բեմոլ մաժոր (D♭ major) տոնայնությամբ։ Գոյություն ունի ներածական տուն (verse), որը նախորդում է կրկներգին, սակայն հազվադեպ է կատարվում, թեև Լիբի Հոլմանի և Բիլլի Հոլիդեյի ձայնագրություններում այն ներառված է։ Մեղեդու հիմնական մասը կազմված է կրկնվող ութ տակտանոց թեմայից, որին հաջորդում է ութ տակտանոց կամուրջ (bridge) և ավարտվում է ևս մեկ ութ տակտանոց վերադարձով հիմնական մեղեդուն։ 32 տակտանոց AABA կառուցվածքը բնորոշ էր տվյալ ժամանակաշրջանի հանրաճանաչ երգերին։ «A» բաժնում օգտագործվում են ավանդական ակորդային հաջորդականություններ, ներառյալ ii–V–I շրջադարձերը (turnaround) ռե-բեմոլ մաժոր հիմնական տոնայնության մեջ, մինչդեռ կամուրջն առանձնանում է իր տոնալ կենտրոնների կտրուկ փոփոխություններով։ Այն նկարագրվել է որպես «նմանը չունեցող կամուրջ»։ «Body and Soul»-ը համարվում է բարդ ստեղծագործություն սոլո իմպրովիզացիայի համար, սակայն ակորդների անսովոր բնույթը երաժիշտներին տալիս է «իմպրովիզացիոն ազատության մեծ աստիճան»։

## Նշանավոր ձայնագրություններ
### Քոլման Հոքինս
Ամենահայտնի և ազդեցիկ կատարումներից մեկը ձայնագրվել է Քոլման Հոքինսի և նրա նվագախմբի կողմից 1939 թ. հոկտեմբերի 11-ին՝ «Bluebird» ընկերության համար անցկացված միակ ձայնագրության ընթացքում («RCA Victor»-ի դուստր ընկերություն)։ Ձայնագրությունն անսովոր է այն առումով, որ երգի հիմնական մեղեդին այնտեղ միայն ակնարկվում է․ Հոքինսի՝ երկու կրկներգից բաղկացած իմպրովիզացիան ակորդային հաջորդականության վրա կազմում է գրեթե ամբողջ կատարումը։ Ջազի քննադատ Լեոնարդ Ֆեզերը նշել է․ «Սա դարձավ նրա ամենամեծ հիթը և նրան հաստատեց որպես ազգային մակարդակի անուն»։ Դրա շնորհիվ, ինչպես նաև հարմոնիայի երևակայական օգտագործման և ավանդական սվինգի կլիշեներից հրաժարվելու պատճառով, այս ձայնագրությունը ճանաչվում է որպես բիբոփի «վաղ ցնցումների» մի մաս։ 2004 թվականին ԱՄՆ Կոնգրեսի գրադարանըն այն ընդգրկեց Ազգային ձայնագրությունների ռեեստրում (National Recording Registry)։

### [[Ֆրենկ Սինատրա]] և Բոբի Հաքեթ
1947 թ. նոյեմբերի 9-ին Ֆրենկ Սինատրան ձայնագրեց «Body and Soul»-ը՝ ջազ թրամպետահար Բոբի Հաքեթի և Ալեքս Ստորդալի կողմից հիմնադրված և ղեկավարվող մեծ նվագախմբի հետ՝ «Columbia Records»-ի համար։ Այս ձայնագրությունը պահվել է մինչև 1949 թ. հունիսը, երբ այն ընդգրկվել է Սինատրայի չորրորդ «Columbia» ալբոմում՝ «Frankly Sentimental», որպես դրա ութ ձայնագրություններից մեկը։ Այնուհետև «Columbia Records»-ը հրապարակեց երկու այլ տարբերակ ևս։ Երկու ձայնագրություններ սկսվում են Հաքետի թրամպետով, իսկ մեկը՝ ամենաերկարը, սկսվում է նվագախմբի կատարմամբ, այնուհետև՝ Հաքետի թրամպետով։ Տարբերակները կարելի է տարբերել նաև դրանց տևողությամբ։ Առաջին ձայնագրությունը տևում է 3 րոպե 15 վայրկյան, երկրորդը, որը թողարկվել է 1960 թ. «LP Reflections»-ում, տևում է 3 րոպե 20 վայրկյան, իսկ երրորդը՝ 1967 թ. «The Essential Frank Sinatra» ալբոմում, տևում է 3 րոպե 23 վայրկյան։

Սինատրայի փորձագետ Չարլզ Գրանադան իր մեկնաբանությունում բացատրում է այս ձայնագրության նշանակությունը՝ երրորդ հրապարակված ձայնագրության առաջին CD թողարկման տեքստում (այստեղ նշված՝ որպես 3:24)․

««Body and Soul»-ի որպես պոպ և ջազ ստանդարտի մեծ համբավին ավելացնելով, Սինատրայի հիանալի մեկնաբանությունը (և վաղուց մահացած Բիլլի Հոլիդեյի մեկնաբանության հետ միասին) կարելի է համարել ձայնային կատարումների գագաթնակետը։ Որպես որոշակի խաչմերուկ, այս կատարումը ցույց է տալիս, թե ինչպես Սինատրան սկսում է իր անձնական կյանքի ցավը ներառել երաժշտության մեջ․ երգիչը խորն անցնում է իր հոգու խորքերը՝ ամեն մի զգացմունքի նրբերանգը հստակ արտահայտելու համար, որպեսզի երգի հեղինակների նախատեսած բարդ բառային և մեղեդային նրբություններն առավել առարկայական դառնան։ Բացի այդ, նրա տոնային որակը արտացոլում է այն ցավոտ, մելանխոլիկ տրամադրությունը, որը լիովին կհայտնվի (և կդառնա շատ ազդեցիկ) մի փոքր ուշ՝ Columbia-ի ուշ շրջանի ժամանակահատվածումԻ հավելում «Body and Soul»-ի՝ որպես փոփ և ջազ ստանդարտի մեծ համբավին՝ Սինատրայի հիանալի մեկնաբանությունը (վաղուց մահացած Բիլլի Հոլիդեյի մեկնաբանության հետ միասին) կարելի է համարել ձայնային կատարումների գագաթնակետ։ Որպես խաչմերուկ, այս կատարումը ցույց է տալիս, թե ինչպես է Սինատրան սկսել ներառել իր անձնական կյանքի ցավը երաժշտության մեջ․ երգիչը խորն անցնում է իր հոգու խորքերը՝ ամեն մի զգացմունքի նրբերանգը հստակ արտահայտելու համար, որպեսզի երգի հեղինակների նախատեսած բարդ բառային և մեղեդային նրբություններն առավել առարկայական դառնան։ Բացի այդ, նրա տոնային որակն արտացոլում է այն ցավոտ, մելանխոլիկ տրամադրությունը, որը լիովին կհայտնվի (և կդառնա շատ ազդեցիկ) մի փոքր ուշ՝ «Columbia»-ի ուշ շրջանի ժամանակահատվածում։

### [[Թոնի Բենեթ]] և [[Էմի Ուայնհաուս]]
«Body and Soul» երգը ձայնագրվել է որպես դուետ Թոնի Բենեթի և Էմի Ուայնհաուսի՝ կողմից 2011 թվականի մարտի 23-ին։ Սա Ուայնհաուսի վերջին ձայնագրությունն էր իր մահից առաջ։ Վերջինս մահացել է 2011 թվականի հուլիսի 23-ին՝ 27 տարեկան հասակում։ Սինգլը թողարկվել է ողջ աշխարհում՝ 2011 թվականի սեպտեմբերի 14-ին՝ նրա 28-ամյակի օրը, iTunes-ում, MTV-ում և «VH1»-ում ։

Երբ երգը հասել է «Billboard Hot 100»-ի 87-րդ հորիզոնականին 2011 թ. հոկտեմբերի 1-ի շաբաթվա համար, Բենեթը՝ 85 տարեկան հասակում, դարձել է ամենատարեց կենդանի արտիստը, որը հայտնվել է «Hot 100» հիթ-շքերթում։ Դա նրան նաև տրամադրեց «Hot 100»-ում ամենաերկար ժամանակահատվածում ներկայանալու ռեկորդը․ նրա «Young and Warm and Wonderful» կատարումը հայտնվել է «Hot 100» աղյուսակում՝ 1958 թ. օգոստոսի 4-ի շաբաթվա համար։ Երգն արժանացել է Գրեմմի մրցանակի՝ 54-րդ Գրեմմի մրցանակաբաշխությունում՝ «Լավագույն փոփ դուետ/խմբային կատարման» կատեգորիայի շրջանակներում՝ 2012 թ. փետրվարի 12-ին։ «Body and Soul»-ից ստացված հասույթը փոխանցվել է «The Amy Winehouse Foundation» հիմնադրամին, որը ստեղծվել է կախվածության դեմ պայքարոզ երիտասարդներին աջակցելու և իրազեկվածությունը բարձրացնելու նպատակով։

## Ծանոթագրություններ

Կատեգորիա:1930 երգեր
Կատեգորիա:1930 սինգլներ
Կատեգորիա:2010 երգեր
Կատեգորիա:2011 ալբոմներ
Կատեգորիա:2011 սինգլներ
Կատեգորիա:Էմի Ուայնհաուսի ալբոմներ
Կատեգորիա:Էմի Ուայնհաուսի երգեր
Կատեգորիա:Ֆրենկ Սինատրայի երգեր